Murder By Moonlight

Murder By Moonlight: A Getaway To Die For ialah sebuah siri drama televisyen Malaysia 2022 arahan bersama Mien.Ly, Khairil M. Bahar, Gavin Yap dan Tony Pietra Arjuna dengan cerita asal oleh Mien.Ly dan Bani Hamid dan skrip oleh Honey Ahmad, Hadi M. Nor, Keeta Brennan dan Ashraf Modee Zain. Dibintangi oleh Sara Ali, Wan Hanafi Su, Riz Amin, Radhi Khalid, Ruzana Ibrahim, Sharifah Amani dan Thanuja Ananthan, siri ini diterbitkan di bawah jenama Astro Originals dan memulakan tayangan perdana di Astro Citra bermula 1 Ogos 2022 sehingga 19 September 2022.

Premis
Kisah bermula apabila seorang novelis jenayah dan misteri ditemui mati di sebuah peranginan di pulau terpencil. Seorang pengurus hotel, Ameera bertindak sebagai detektif 'wannabe' dan telah mengesyaki antara 12 tetamu hotel. Akibat terperangkap di pulau, semua orang yang ada di situ tidak boleh ke mana-mana, mahupun keluar dari pulau tersebut. Mereka bukan hanya bimbang kehabisan bekalan makanan tetapi mereka mungkin terperangkap bersama dengan pembunuh yang dicari.

Pelakon

Pelakon Utama
 Sara Ali sebagai Ameera
 Wan Hanafi Su sebagai Tuan Osman
 Riz Amin sebagai Chef Jit
 Hana Nadira sebagai Afie Mastura
 Radhi Khalid sebagai Dato Karnain
 Ruzana Ibrahim sebagai Datin Saloma
 Thanuja Ananthan sebagai Dr. Sangeetha
 Sharifah Amani sebagai Bella
 Tiara Anchant sebagai Julia
 Brian Chan sebagai Ben
 Amanda Ang sebagai Mindy
 Amir Ameezan sebagai Ali

Pelakon Undangan
 Bella Rahim sebagai Datin Rafidah
 Fatimah Abu Bakar sebagai Ibu Ameera

Episod

Penerbitan
Murder By Moonlight menampilkan genre Witty Murder Mystery "Whodunnit", yang mana ia dipersembahkan dengan kisah penyiasatan dengan elemen komedi dan lebih menarik iaitu detektif ‘wannabe’ dan dilakonkan oleh watak wanita.

Penggambaran dijalankan selama 44 hari di Hotel Lexus Hibiscus, Port Dickson, Negeri Sembilan dan setiap dua episod diarahkan oleh empat pengarah berbeza.

Siaran
Episod pengenalan Murder By Moonlight bersiaran serentak di Astro Citra dan Astro Ria bermula 1 Ogos 2022 jam 9 malam. Episod seterusnya bersiaran di Astro Citra pada minggu berikut.

Rujukan

Drama Melayu 2022
Rancangan Astro Citra